bg ru bg ru hbs_cyr ru bg ky bg bg bg bg bg en bg bg bg bg bg bg bg en en bg uk bg bg en de bg en de bg en de bg bg bg bg bg de bg de bg de bg de bg de mk de bg ru ru bg bg bg uk bg bg bg uk uk bg ru en ru bg en
Теодосий Спасов с безплатен концерт - част от Plovdiv Jazz Summer - plovdivtime.bg
Начало Арт сцена Теодосий Спасов с безплатен концерт - част от Plovdiv Jazz Summer
Plovdiv Jazz Summer продължава с визтуозен безлатен концерт на Теодосий Спасов джаз квинтет. Неговата първа част се състоя в началото на август и предизвика фурор у любителите на хуавата музика. За радост на меломаните, фестивалът продължава от 26 до 28 август , този път в село Марково в близост до Пловдив. Очакват ни два камерни градински концерта на Димитър Льолев квартет и Даниела Белчева.
Началото на тази втора част от летния фестивал на 26 август от 20:00 ч. ще постави концертът на Димитър Льолев (саксофон), Антони Дончев (пиано), Борислав Петров (ударни) и Борис Таслев (контрабас). Съвсем тематично в камерна и градинска атмосфера на ул. „Панорамна“ 60  (във вилната зона, село Марково) те ще представят авторския албум на саксофониста Димитър Льолев – „Родополоджи“ (2014 г.). Той описва музиката в албума като симбиоза на взаимното проникване между родопския фолклор и джаза.
Освен саксофонист Димитър Льолев е още композитор и аранжор. Той е роден в Пловдив, където завършва Музикалното училище и Музикалната академия. През 2002 г. продължава образованието си в Консерваторията Prins Claus в Грьонинген, Холандия. Там учи в програмата “New York Comesto Groningen”. Димитър Льолев има четири авторски албума, последният - Some Story бе записан по време на пандемията през 2020 г.
На следващия ден (27 август) в центъра на село Марково на открита сцена пред НЧ „Алеко Константинов – 1907“ (ул. „Захари Стоянов“ №63) ще прозвучи музиката на Теодосий Спасов джаз квинтет, в който участват някои от най-добрите пловдивски джаз музиканти от новото поколение като Мирослав Турийски (клавишни), Александър Леков (бас), Начо Господинов (ударни), както и Ангел Демирев (китара). Концертът ще започне в 20:00 ч. и входът ще бъде свободен.
Теодосий Спасов е световно признат виртуоз на кавала. Той първи започва да свири джаз на кавал, а смесването на народна музика с елементи от джаз и класика са в основата на почти всичките му авторски пиеси. Теодосий Спасов е особено популярен със своите оригинални идеи, за които събира музиканти от различни жанрове. Има издадени над 40 албума със солови изпълнения и с различни музикални състави. Той развива свой собствен стил на свирене. Работи с фолклорни, джазови и класически оркестри, с известни български и чуждестранни музиканти. През 1995 г. списание „Нюзуик“ го нарежда между най-талантливите музиканти от Източна Европа. Теодосий Спасов е носител на много отличия и награди, сред които е и почетното звание „доктор хонорис кауза“ на Академията за музикално, танцово и изобразително изкуство – Пловдив (2014), а през  2015 г. става „Артист на ЮНЕСКО за мир“.
Последният концерт от програмата на Plovdiv Jazz Summer ще бъде отново в камерната градинска атмосфера на ул. „Панорамна“ 60 в село Марково. Там ще чуем втория албум на Даниела Белчева – “Silver Button”, заедно с Милен Кукошаров (пиано), Димитър Семов (барабани)  и Михаил Иванов (контрабас). Това е вторият албум на варненската певица, който е провокиран от съвместната ѝ работа с тримата джаз музиканти. Всички песни в новата им продукция са по текст, музика и в изпълнение на Даниела Белчева. В по-голямата си част аранжиментите са дело на Димитър Семов и всеки от останалите музиканти допринася с идеи и начина си на музициране. Текстовете в албума притежават характерен лиричен почерк и отразяват биографията на своята създателка, живяла години в Северна Европа, откъдето може да се каже, че е попила минималистичния щрих в музиката си.
Билетите за камерните градински концерти на Plovdiv Jazz Summer вече са в продажба в мрежата на Eventim. Местата за тях са много ограничени.
Балабановата къща е домакин на изложба с плакати от колекцията на Полския институт
В Северна Македония: Пловдивският театър победи футбола
“Призракът е тук“ вече и онлайн, визуалните творби се продават с благотворителна цел
Балабановата къща е домакин на изложба с плакати от колекцията на Полския институт
В Северна Македония: Пловдивският театър победи футбола
“Призракът е тук“ вече и онлайн, визуалните творби се продават с благотворителна цел
Пловдивчанин спечели два златни медала от световен конкурс по фотография
Един от най-добрите китаристи на нашето време ще закрие GuitArt в Пловдив
Иво Димчев открива 6Fest в Пловдив днес
гр. Пловдив, България ул. "Орловец" 9
Телефон: 070010248 Телефон: 032 20 73 44 Телефон за реклама: 087 900 22 22
© 2018 - 2020 Plovdiv Time, Всички права запазени.